शाहनवाज हुसैन ने ये भी कहा कि प्रधानमंत्री ने उस डर को दूर कर दिया है,जिसे कई पार्टियों ने उनके नाम का इस्तेमाल कर इस समुदाय के लोगों के मन में बिठा दिया था. आज, मुस्लिम समुदाय में बड़ी संख्या में लोग यह महसूस कर रहे हैं कि वह (मोदी) दिन रात काम करने वाले व्यक्ति हैं. अब वे लोग देख रहे हैं कि मोदी सत्ता में हैं,लेकिन इससे उन्हें कोई समस्या नहीं है. उन्होंने कहा कि मोदी ने मुसलमानों के खिलाफ एक भी वाक्य नहीं कहा है. पिछले साल उत्तर प्रदेश विधानसभा चुनाव प्रचार के दौरान प्रधानमंत्री के‘श्मशान- कब्रिस्तान’ बयान की गलत व्याख्या की गयी, जबकि उन्होंने दोनों का ध्यान रखने की हिमायत की थी.